Οι συμβάσεις που διατηρούν την ισχύ τους μετά την κήρυξη της πτώχευσης
Creators: name: Σταυρίδου, Ευαγγελία Πελάγιου
Publisher: name: Aristotle University of Thessaloniki
Year: 2015
Subjects: πτώχευση
συμβάσεις
διατήρηση ισχύος
bankruptcy
contracts
remain in abeyance

description: Η παρούσα μελέτη πραγματεύεται το ζήτημα της τύχης των συμβάσεων που βρίσκονται σε εκκρεμότητα κατά την κήρυξη σε πτώχευση του οφειλέτη – συμβαλλομένου, ζήτημα το οποίο παρουσιάζει ιδιαίτερο ενδιαφέρον, κυρίως δε πρακτικό. Βασικό νομοθετικό εργαλείο στην διερεύνηση του ζητήματος που ανακύπτει κατά την κήρυξη της πτώχευσης ως προς τις συμβατικές σχέσεις του οφειλέτη με τους τρίτους, αποτελεί ο νέος Πτωχευτικός Κώδικας (ΠτΚ).Η εξέταση του παρόντος ζητήματος, σχετικά με τις συμβάσεις που διατηρούν την ισχύ τους παρά την επέλευση του νομικού γεγονότος της πτώχευσης, δομείται στην κατηγοριοποίηση που ακολουθεί ο ΠτΚ. Αφού, λοιπόν, σε πρώτο επίπεδο γίνονται ορισμένες απαραίτητες ερμηνευτικές παρατηρήσεις και μια συγκριτική θεώρηση του προγενέστερου και του ισχύοντος πτωχευτικού δικαίου, ξεκινά στο Κεφάλαιο Α΄ η παρουσίαση της θεμελιώδους αρχής της διατήρησης της ισχύος των συμβάσεων. Στο Κεφάλαιο Β΄ εξετάζονται πλήρως οι στιγμιαίες συμβάσεις, οι οποίες υπόκεινται στην ευχέρεια του συνδίκου προς εκπλήρωση, και ακολουθεί στο Κεφάλαιο Γ΄ η εξέταση των διαρκών συμβάσεων που διατηρούν την ισχύ τους και μετά την πτώχευση, εντάσσοντας στο κεφάλαιο αυτό και την σύμβαση έργου, λόγω των λειτουργικών ομοιοτήτων που παρουσιάζει με τις διαρκείς συμβάσεις, αν και χαρακτηρίζεται ως στιγμιαία σύμβαση. Το τελευταίο Κεφάλαιο Δ΄ περιέχει όλες τις περιπτώσεις που ρυθμίζονται ειδικά στον ΠτΚ και ειδικότερα γίνεται λόγος για τη μεταβίβαση της συμβατικής σχέσης και την πώληση με επιφύλαξη κυριότητας, ενώ η μελέτη ολοκληρώνεται με τα συμπεράσματα που παρατίθενται στο τέλος.Από όσα αναλυτικά εκτίθενται στην παρούσα μελέτη διαπιστώνει κανείς ότι, οι εκκρεμείς κατά την κήρυξη της πτώχευσης αμφοτεροβαρείς συμβάσεις δεν τυγχάνουν όλες ενιαίας αντιμετώπισης. Από την μια, οι στιγμιαίες συμβάσεις υπόκεινται στο δικαίωμα επιλογής του συνδίκου, ενώ από την άλλη, οι διαρκείς συμβάσεις κατά κανόνα, διατηρούν την ισχύ τους, χωρίς όμως να αποκλείεται και η άσκηση του δικαιώματος καταγγελίας. Σε κάθε περίπτωση, οι διατάξεις αυτές του ΠτΚ εξυπηρετούν την ασφάλεια του δικαίου, καθώς παρέχεται η δυνατότητα στα συμβαλλόμενα μέρη να γνωρίζουν εκ των προτέρων ποιες συμβάσεις επηρεάζονται και μέχρι ποιου βαθμού από την κήρυξη σε πτώχευση ενός των συμβαλλομένων· εξάλλου, δεν πρέπει να λησμονούμε ότι η πλειοψηφία των σχετικών διατάξεων είναι αναγκαστικού δικαίου, με αποτέλεσμα να απαγορεύεται η παράκαμψή τους συνεπεία αντίθετης ιδιωτικής βούλησης. Τέλος, το νέο πτωχευτικό δίκαιο, αν και έως έναν βαθμό εκπληρώνει όσο το δυνατόν αποτελεσματικότερα την αποστολή του, ανταποκρινόμενο στις ανάγκες και τις επιταγές της σύγχρονης εποχής, δεν μπόρεσε να αποφύγει ορισμένες ελλείψεις ή ατέλειες, οι οποίες καταβλήθηκε προσπάθεια να εντοπιστούν στην παρούσα μελέτη· αποτέλεσμα όλων των ανωτέρω, κρίνεται θεμιτή, αν όχι και επιβεβλημένη, μια νέα, εκ βάθους, ανασκόπηση του υπό μελέτη ζητήματος, αυτή την φορά προσανατολισμένη και προς τις διατάξεις του Α.Κ.
description: The present thesis discusses the question of the state of contracts which remain in abeyance since the declaration of bankruptcy on behalf of the debtor – contractor, a very interesting and, most importantly, practical question indeed. The primary legislating tool in order to research the question that arises during the declaration of bankruptcy towards the contractual relations between the debtor and eligible third parties is the new Bankruptcy Code (BC). The examination of the question concerning contracts which are still under effect despite the occurrence of the legal fact of bankruptcy is structured upon classification according to the BC. After a few initial and necessary explanatory remarks and a comparative outlook of the preexisting and currently existing bankruptcy law, the presentation of the fundamental clause of contract validity preservation is initially presented in Chapter A’. Chapter B’ examines momentary contracts, the fulfillment of which is left to the liquidator’s discretion, in depth and it is followed by the examination of ongoing contracts which are still under effect after bankruptcy in Chapter C’, along with works contracts because of their functional similarities with ongoing contracts and despite their formal classification as momentary contracts. The final Chapter D’ examines all the cases specifically regulated by the BL, namely the conveyance of contract privity and selling with reservation of title while the thesis is completed with its conclusions presented in the end.As it can be asserted by the analytical presentation of facts throughout this thesis, bilateral contracts which remain in abeyance after the declaration of bankruptcy are not all handled in the same way. On one hand momentary contracts are subject to the liquidator’s right of option while on the other ongoing contracts generally remain in effect but without ruling out the right of withdrawal. In any case, these BL provisions are there to accommodate the safety of law as they allow the contracting parties to know in advance which contracts and in what degree are affected by the declaration of bankruptcy on behalf of a signatory. After all we should not forget that the majority of the relevant provisions are in effect mandatory rules, and thus it is forbidden to override them through contrasting private will. Finally, the new bankruptcy law, although efficient up to a certain high degree by adhering to the needs and commands of the modern age, could not avoid certain deficiencies or imperfections, the detection of which was strenuously pursued throughout this thesis. As a result of all the above mentioned facts a new, erudite review of the subject in question is deemed appropriate, if not necessary, but this time should be also oriented towards the provisions of the Civil Code.